《荏平马上口号简邵宪使党佥宪》
清代·陈煇

荏平云是古名封，地控高唐势独雄。百雉城荒秋雨后，几家门独夕阳中。

马周论议情何切，方朔诙谐赋独工。共是霜台骢马客，偶因怀古挹清风。

作者简介：陈煇，字位炯，一字燎甫。福建长乐人。家贫好学，饬躬励行。性耿介不苟取，谦恭和易。身本巨族，时有联宗争斗事，独能约束族众，乡邻赖以辑睦。道光二十三年钦赐副榜。享寿八十九。